दोस्रो प्रतिपक्षले छरेको भ्रम पनि हामीले समयमा नै चिर्न सकेनौं। जसले इतिहासमा ठूल्ठूला जघन्य राष्ट्रघात गरेका छन्, उनीहरुले कथित राष्ट्रियताको नारा दिएर जनताको बीचमा अनावश्यक भ्रम छर्ने काम गरे। प्रचण्ड नतृत्वको सरकारले निकै सफलतापूर्वक काम गरेको छ। छिमेकी राष्ट्रहरुसँगको सम्बन्धलाई सौहार्दपूर्ण ढंगले अगाडि बढाउने काम गरेको छ। भविष्यसम्म नै दीर्घकालीनरूपमा प्रभाव पर्ने महत्वपूर्ण सहमति र सम्झौता भएका छन्। त्यो कुरालाई हामीले उचित ढंगले जनतालाई बुझाउन सकेनौं।
